દરમિયાન આ મામલે ચીને જણાવ્યું છે કે તે ભારતીયોની ધાર્મિક લાગણીનું સન્માન કરે છે. તેથી કૈલાસ માનસરોવરની યાત્રાને મહત્ત્વ આપે છે. 80ના દાયકાથી જ આ યાત્રાને લઈ બંને દેશ વચ્ચે સહમતી થયેલી છે. તેથી આ બાબતે ચીને પણ બંને દેશ વચ્ચે સારા સંબંધો જળવાઈ રહે તે માટે સતત પ્રયાસો કર્યા છે, પરંતુ છેલ્લા કેટલાક દિવસથી ભારત અને ચીન વચ્ચે સરહદને લઈ તણાવની સ્થિતિ ચાલી રહી ત્યારે હવે ચીને ભારત સાથે આ મુદ્દે અને ખાસ કરીને માનસરોવરની યાત્રા અંગે વાતચીત કરવા તૈયારી દર્શાવી છે અને આ માટે ચીને ભારતને તેની જાણકારી આપી દીધી છે.